นายกฯ รับโครงการขนาดใหญ่หลายโครงการอาจเปิดประมูลไม่ทันปีนี้
พล.อ.ประยุทธ์ จันทร์โอชา นายกรัฐมนตรี เปิดเผยว่า อาจจะมีโครงการลงทุนขนาดใหญ่หลายโครงการไม่สามารถเปิดประมูลได้ทันในปีนี้ เนื่องจากติดปัญหา หรือบางโครงการก็มีปัญหาที่ประมูลไปแล้ว แต่ถูกฟ้องร้องให้ระงับการเซ็นสัญญา 
22 ก.ค. 2558

พล.อ.ประยุทธ์ จันทร์โอชา นายกรัฐมนตรี ยอมรับว่า อาจจะมีโครงการลงทุนขนาดใหญ่หลายโครงการไม่สามารถเปิดประมูลได้ทันในปีนี้ เนื่องจากติดปัญหา หรือบางโครงการก็มีปัญหาที่ประมูลไปแล้ว แต่ถูกฟ้องร้องให้ระงับการเซ็นสัญญา อย่างเช่น โครงการจัดหารถเมล์ NGV ขององค์การขนส่งมวลชนกรุงเทพ (ขสมก.) เป็นต้น
ส่วนที่มีการระบุว่าโครงการที่ต้องเลื่อนออกไปอาจมีมูลค่าสูงถึง 7 แสนล้านบาทจะมีผลต่อภาพรวมเศรษฐกิจหรือไม่นั้น
นายกรัฐมนตรี กล่าวว่า “ก็ใช่ไง ก็มันสูงนี่ มันไม่ใช่ 7 บาทหรือ 7 พัน”
พร้อมกันนั้น นายกรัฐมนตรีอยากให้มั่นใจในตนเองในฐานะหัวหน้ารัฐบาล เพราะงานทุกอย่างตั้งใจทำให้ออกมาดี